Endnu en ulykke med en løssluppen hest har ramt Nordjylland. Denne gang gik det ud over en 67-årig mand, der fik alvorlige kvæstelser i ansigtet.

Ulykken skete klokken 23:30 på Saltumvej ved Brønderslev. I alt tre heste var sluppet ud af deres indhegning, og den 67-årige mand kunne ikke undgå at påkøre den ene af dem. Ejeren af hestene havde forinden indfaget de to andre heste. 2. januar omkom to brødre i Østhimmerland, da de kørte ind i en hest. Siden har der været debat, om dyr kan indhegnes mere sikkert. Foreløbig har politiet i Hjørring ikke fundet fejl på indhegningen ved Brønderslev.